**Zmluva o zabezpečení rozvozu stravy**

uzatvorená v zmysle §269 ods.2 zákona č.513/1991 Zb. Obchodný zákonník v platnom znení ( ďalej len „Obchodný zákonník“) medzi zmluvnými stranami:

**Objednávateľ**

Názov: Domov sociálnych služieb „SLATINKA“ Lučenec

Sídlo: Dolná Slatinka č.271/1, 984 01 Lučenec

IČO: 00632210

Bankové spojenie: Štátna pokladnica

Číslo účtu: 7000398743/8180

Štatutárny zástupca: Mgr. Renáta Šimová, riaditeľka

(ďalej len „objednávateľ“)

a

**Dodávateľ**

Názov:

Sídlo:

IČO:

Bankové spojenie:

Číslo účtu:

V zastúpení:

Tel:

E-mail:

(ďalej len „dodávateľ“)

**Článok I.**

**Účel a predmet zmluvy**

**1.** Účelom zmluvy je vymedzenie práv a povinností objednávateľa a dodávateľa pri zabezpečení stravovania prostredníctvom dodávky stravy pre prijímateľov sociálnych služieb DSS „SLATINKA“ Lučenec.

**2.** Predmetom zmluvy je**:**

a) záväzok dodávateľa zabezpečiť pre objednávateľa rozvoz stravy v súlade s pokynmi objednávateľa poskytnutými dodávateľovi podľa zmluvných podmienok uvedených v zmluve,

b) záväzok objednávateľa v rozsahu a spôsobom uvedeným v tejto zmluve platiť dodávateľovi dojednanú cenu za plnenie predmetu tejto zmluvy.

**3.** Rozvozom stravy sa na účely tejto zmluvy rozumie rozvoz celodennej stravy zahŕňajúcej raňajky, desiatu, obed, olovrant a večeru.

**Článok II.**

**Miesto a spôsob plnenia predmetu zmluvy**

**1.** Rozvoz stravy zabezpečuje dodávateľ z miesta Zariadenie sociálnych služieb HARMÓNIA, Tuhárske námestie č.10, Lučenec do jednotlivých prevádzok objednávateľa 7 dní v týždni a to do:

a) DSS, ul. Dolná Slatinka č.447, Lučenec - denne,

b) DSS, ul. Zvolenská č.9, Vidiná - v pracovných dňoch,

c) DSS, ul. J.D.Matejovie č.7, Lučenec - denne,

d) DSS, ul. Sládkovičova č.8, Lučenec - denne,

a jednotlivé druhy rozvážanej stravy v zmluvne dohodnutom čase a to:

v dňoch Pondelok, Utorok, Štvrtok, Piatok a Sobotu sa rozvoz uskutoční 3x:

- raňajky a desiatu spolu ( Ra + De ) - v čase od 7,00 do 8,00 hod.,

- obed a olovrant spolu ( Ob + Ol ) - v čase od 11,00 do 12,00 hod.,

- večeru ( Več ) - v čase od 15,00 do 16,00 hod.,

a v dňoch Stredu a Nedeľu sa rozvoz uskutoční 2x:

- raňajky a desiatu spolu ( Ra + De ) - v čase od 7,00 do 8,00 hod.,

- obed, olovrant a večeru spolu ( Ob + Ol + Več) - v čase od 11,00 do 12,00 hod.,

Presný harmonogram rozvozu stravy do jednotlivých prevádzok a počet najazdených kilometrov tvorí Prílohu č.1 tejto zmluvy.

**Článok III.**

**Cena a platobné podmienky**

**1.Zmluvné strany sa dohodli, že dodávateľ bude pre objednávateľa poskytovať rozvoz stravy v cene ..... Eur s DPH/ za mesiaci t.j. ......,- s DPH/ za 12 mesiacov.**

**2.** Dodávateľ vystaví a doručí faktúru objednávateľovi mesačne a to do10.dňa nasledujúceho mesiaca plnenia zmluvy dodávateľom, s lehotou splatnosti faktúry 30 dní.

**3.** Každá faktúra dodávateľa musí mať náležitosti daňového dokladu. Faktúry budú doručené v dvoch vyhotoveniach na adresu objednávateľa uvedenú v záhlaví tejto zmluvy.

**4.** Objednávateľ uhradí dodávateľovi faktúru bezhotovostne v lehote splatnosti na bankový účet dodávateľa uvedený v záhlaví tejto zmluvy.

**5.** Dodávateľ sa zaväzuje bezodkladne oboznamovať objednávateľa so všetkými skutočnosťami, ktoré majú vplyv alebo môžu mať vplyv na plnenie predmetu zmluvy.

**Článok IV.**

**Práva a povinnosti zmluvných strán**

**1.** Dodávateľ zodpovedá za riadne, včasné, odborné a kvalifikované plnenie predmetu zmluvy.

**2.** Dodávateľ sa zaväzuje oznámiť bez zbytočného odkladu objednávateľovi prípadné omeškanie dohodnutej lehoty plnenia predmetu zmluvy.

**3.** Dodávateľ je povinný zabezpečiť náhradný spôsob prepravy v prípade, že došlo k omeškaniu rozvozu stravy z dôvodu napr. porucha na vozidle, dopravná nehoda, ochorenie dodávateľa, atď.

**4.** Dodávateľ sa zaväzuje, že pri zabezpečovaní rozvozu stravy bude dodržiavať všeobecne platné hygienické požiadavky na požadovanú službu.

**5**. Dodávateľ sa zaväzuje poskytnúť objednávateľovi všetku nevyhnutne potrebnú súčinnosť pri realizácii predmetu zmluvy.

**6**. Dodávateľ je povinný predložiť objednávateľovi - zdravotný preukaz, osvedčenie o odbornej spôsobilosti pracovníka, ktorý bude vykonávať rozvoz stravy .

**7.** Objednávateľ sa zaväzuje zaplatiť dodávateľovi na jeho účet dohodnutú sumu podľa tejto zmluvy.

**8.** Zmluvné strany zodpovedajú za škody spôsobené porušením zmluvných povinností v zmysle §373 a nasl. Občianskeho zákonníka.

**Článok V.**

**Doba trvania zmluvy**

**1.** Zmluva sa uzatvára na dobu určitú od 01.01.2022 do 31.12.2022.

**2.** Zmluva zaniká:

a) dohodou zmluvných strán k dohodnutému dňu,

b) výpoveďou objednávateľa alebo dodávateľa.

**3.** Objednávateľ je oprávnený vypovedať túto zmluvu v prípade, že dodávateľ poruší niektorú zo svojich povinností uvedených v článku II., a článku IV. tejto zmluvy.

**4.** Dodávateľ môže vypovedať zmluvu, ak je objednávateľ v omeškaní s úhradou ceny dodávateľovi za plnenie predmetu zmluvy.

**5.** Výpovedná lehota je 3-mesačná a začína plynúť prvým dňom nasledujúceho mesiaca po mesiaci, v ktorom bola výpoveď doručená druhej zmluvnej strane.

**Článok VI.**

**Záverečné ustanovenia**

**1**.Zmluva nadobúda platnosť a stáva sa právne záväznou odo dňa podpisu zmluvy.

**2.**Zmluva nadobúda účinnosť dňom nasledujúcim po dni jej zverejnenia objednávateľom v Centrálnom registri zmlúv.

**3.** Akékoľvek zmeny obsahu tejto zmluvy je možné vykonať iba písomnou formou, dodatkami schválenými obidvomi zmluvnými stranami.

**4.** Pokiaľ v tejto zmluve nebolo dohodnuté inak, vzájomné vzťahy zmluvných strán sa riadia ustanoveniami Občianskeho zákonníka a súvisiacimi právnymi predpismi Slovenskej republiky.

**5.** Zmluva je vyhotovená v dvoch rovnopisoch, z ktorých jeden obdrží dodávateľ a jeden objednávateľ.

**6.** Zmluvné strany vyhlasujú, že ich vôľa vyjadrená v tejto zmluve je slobodná a vážna.

V Lučenci, dňa ..................... v Lučenci, dňa .....................

za objednávateľa: za dodávateľa:

........................................................ ......................................................

 štatutárny zástupca objednávateľa

Príloha č. 1 Zmluvy o zabezpečení rozvozu stravy

**Harmonogram rozvozu stravy a počet najazdených kilometrov**

**Rozvoz stravy v pracovných dňoch:**

**Vytýčenie trasy jedného rozvozu**

|  |  |
| --- | --- |
| **Trasa** | **Počet najazdených km** |
| 1. zo ZSS HARMÓNIA, Tuhár. nám. č.10 LC do DSS Dolná Slatinka č.447 | 5 |
| 2. z DSS Dolná Slatinka č.447 do DSS Nádej, Zvolenská č.9, Vidiná | 6 |
| 3. z DSS Nádej, Zvolenská č.9, Vidiná do DSS Sládkovičova č.8, LC | 3 |
| 4. z DSS Sládkovičova č.8, LC do DSS Matejovie č.7, LC | 2 |
| 5. z DSS Matejovie č.7, LC do ZSS HARMÓNIA Tuhár. Nám. č.10 LC | 2  |
| **Spolu najazdených kilometrov** | **18** |

**Frekvencia rozvozov**

|  |  |  |
| --- | --- | --- |
| **Pracovný deň** | **Počet rozvozov**  | **Počet najazdených km** |
| Pondelok | 3 | 54 |
| Utorok | 3 | 54 |
| Streda | 2 | 36 |
| Štvrtok | 3 | 54 |
| Piatok | 3 | 54 |
| **Spolu najazdených kilometrov**  | **252** |

**Rozvoz stravy cez víkend:**

**Vytýčenie trasy jedného rozvozu**

|  |  |
| --- | --- |
| **Trasa** | **Počet najazdených km** |
| 1. zo ZSS HARMÓNIA Tuh. nám. č.10 LC do DSS Dolná Slatinka č.447 | 5 |
| 2. z DSS Dolná Slatinka č.447 do DSS Sládkovičova č.8, LC | 3 |
| 3. z DSS Sládkovičova č.8, LC do DSS Matejovie č.7, LC | 2 |
| 4. z DSS Matejovie č.7, LC do ZSS HARMÓNIA Tuh. nám. č.10 LC | 2  |
| **Spolu najazdených kilometrov** | **12** |

**Frekvencia rozvozov**

|  |  |  |
| --- | --- | --- |
| **Deň** | **Počet rozvozov**  | **Počet najazdených km** |
| Sobota | 3 | 36 |
| Nedeľa | 2 | 24 |
| **Spolu najazdených kilometrov**  | **60** |

|  |  |
| --- | --- |
| **Priemerný počet najazdených kilometrov za deň**  | **44,6** |
| **Spolu najazdených kilometrov / 1 týždeň** | **312** |
| **Priemerný počet najazdených kilometrov za mesiac** | **1 360** |